DEPwdના જોઇન્ટ સેક્રેટરી અવિનાશ અવસ્થી, જેમણે વર્ષ 2014 અને વર્ષ 2017ની વચ્ચે યોજનામાં આવેલ આ પરિવર્તનનું નિરિક્ષણ કર્યું છે અને તેમાં મહત્વપૂર્ણ ફાળો આપ્યો છે. તેમણે આ અંગે વાત કરતાં જણાવ્યું કે, "પહેલાં અમે આ યોજના હેઠળ વિવિધ એનજીઓને ઉપકરણો ખરીદવા માટે જરૂરી ફંડની ફાળવણી કરતા હતા. પરંતુ હવે આ યોજના પ્રત્યેનું સરકારનું વલણ બદલાયું છે. સૌથી મોટો ફેરફાર ALIMCO(આર્ટિપિશિયલ લિમ્બસ મેન્યુફેક્ચરિંગ કોર્પોરેશન ઓફ ઇન્ડિયા)ના ઉત્પાદનમાં આવ્યો છે, આ ચીજવસ્તુઓની ગુણવત્તા સુધરી છે અને તેમાં કેટલીક વધુ ચીજવસ્તુઓનો સમાવેશ કરવામાં આવ્યો છે."